спрямо други трети държави въз основа на турски експортни статистически данни на ниво осемцифрен код (11). Комисията използва тези данни, тъй като и двамата оказали съдействие производители износители не бяха извършвали износ за трети държави през разследвания период в рамките на прегледа.
 (52)
 Въз основа на експортните статистически данни от базата GTA, въпреки че Съюзът е най-значимият експортен пазар за турските производители, износът за Съюза представлява едва около 13 % от изчисления обем на производството на ПТ в Турция, както е описано в съображение 53 по-долу. Поради това турският вътрешен пазар продължава да бъде основно местоназначение за турските производители на ПТ. Извършеният от Комисията анализ на турските експортни статически данни показа също така, че износът за трети държави е незначителен и че разликите между цените на видовете на продукта са дотолкова значителни (12), че лишават от представителност и смисъл средната цена за единица продукция в тези трети държави и всяко сравнение със средната цена за единица продукция на пазара на Съюза.
 3.2.2.2. Производствен капацитет в Турция
 (53)
 Въз основа на искането, на отговорите на въпросника, предоставени от оказалите съдействие дружества, и на становище на Турската асоциация на износителите на стомана Комисията определи турския производствен капацитет на приблизително 35 000 тона. Въз основа на същия набор от данни Комисията определи свободния капацитет за производство на ПТ в Турция на приблизително 23 000 тона. Въпреки че това все пак е почти половината от потреблението на ПТ в Съюза през разследвания период в рамките на прегледа (53 000 тона), в съответствие с установеното в съображения 54 и 55 е малко вероятно този свободен капацитет да бъде насочен към производство на големи количества за пазара на Съюза, ако срокът на действие на мерките изтече. Следва да се отбележи също така, че равнищата на свободния капацитет в Турция са значително под установените за други засегнати държави равнища, които се оценяват на 50 000 тона за Русия, 112 000 тона за Корея и 44 000 тона за Малайзия.
 3.2.2.3. Привлекателност на пазара на Съюза
 (54)
 Въпреки че за турските производители на ПТ е определено мито, което е много по-ниско от антидъмпинговото мито върху вноса на продукта, предмет на прегледа, от други подлежащи на мерките държави (13), тези производители не са се възползвали от това сравнително предимство, както се потвърждава от сравнително ниските обеми, изнесени за Съюза през разследвания период в рамките на прегледа. Следователно, макар турските производители на ПТ да запазват присъствието си на пазара на ПТ в Съюза, неговата привлекателност за тях е ограничена.
 (55)
 Изложените по-горе заключения изглежда се потвърждават от поведението на един от най-големите производители на ПТ в Турция, чието положение бе счетено за показателно за това какво би могло да се случи, ако мерките за Турция бъдат прекратени. За дружеството бе определено най-ниското антидъмпингово мито (2,9 %). Въпреки това относително ниско мито, особено в сравнение с митото за неговите конкуренти, дружеството не е увеличило своите продажби за износ за Съюза, които през разследвания период в рамките на прегледа са били дори по-ниски от равнището през първоначалния разследван период. В същото време